กรมการศาสนา จัดไหว้พระเสริมสิริมงคลเฉลิมฉลอง 240 ปีการสถาปนากรุงรัตนโกสินทร์
นายเกรียงศักดิ์ บุญประสิทธิ์ อธิบดีกรมการศาสนา กล่าวว่า  กรมการศาสนาจัดกิจกรรม ไหว้พระเสริมสิริมงคล เยี่ยมยลชมงานใต้ร่มพระบารมี 240 ปี กรุงรัตนโกสินทร์ เพื่อน้อมรำลึกในพระมหากรุณาธิคุณสมเด็จพระบูรพมหากษัตริย์แห่งพระบรมราชจักรีวงศ์ และเป็นโอกาสดีในการส่งเสริมให้ประชาชนได้เข้าวัดไหว้พระเสริมสิริมงคลตามวัดต่างๆ ซึ่งเป็นรูปแบบการท่องเที่ยวเชิงธรรมะที่ช่วยส่งเสริมให้ประชาชนได้ใกล้ชิดพระพุทธศาสนา โดยได้จัดโปรแกรมเส้นทางเดินรถท่องเที่ยวเชิงธรรมะ ในการนมัสการพระประธานในพระอุโบสถ สิ่งศักดิ์สิทธิ์ประจำวัด เพื่อความเป็นสิริมงคล รวมทั้งเยี่ยมยลศิลปะ วัฒนธรรมและสถาปัตยกรรมอันทรงคุณค่า และได้บูรณาการความร่วมมือจากหน่วยงานที่เกี่ยวข้องอำนวยความสะดวกแก่ประชาชนที่เข้าร่วมกิจกรรมตั้งแต่วันนี้ (20 เม.ย.) ไปจนถึงวันที่ 24 เมษายน 2565 ระหว่างเวลา 09.00 น.– 18.00 น.เส้นทางการจัดกิจกรรมคือ วัด พิพิธภัณฑ์และสถานที่สำคัญบริเวณรอบเกาะรัตนโกสินทร์ 20 สถานที่  อาทิ พิพิธภัณฑสถานแห่งชาติ พระนคร  สวนสันติชัยปราการ วัดบวรนิเวศวิหาร วัดชนะสงคราม พิพิธภัณฑ์เหรียญกษาปณานุรักษ์  พระบรมมหาราชวัง ศาลหลักเมืองผู้เข้าร่วมกิจกรรมสามารถใช้บริการรถโดยสาร ขสมก.โดยไม่เสียค่าใช้จ่าย ซึ่งวิ่งตามเส้นทางและจอดรับ-ส่งตามจุดที่กำหนด  ลงทะเบียนเข้าร่วมกิจกรรมตามแบบฟอร์มผ่านช่องทางออนไลน์ของกรมการศาสนา ซึ่งจะมีการคัดกรองอย่างเคร่งครัด สอบถามรายละเอียดเพิ่มเติมได้ที่สายด่วนัฒนธรรม 1765